“ศบค.” พบผู้ป่วยโควิดใหม่พรวดเดียว 309 ราย ในปท.297 ติดเชื้อสะสมรวม 13,104 คน
“ศบค.” พบผู้ป่วยโควิดใหม่พรวดเดียว 309 ราย ในปท.297 ติดเชื้อสะสมรวม 13,104 คน
“ศบค.” พบผู้ป่วยโควิดใหม่พรวดเดียว 309 ราย ในปท.297 ติดเชื้อสะสมรวม 13,104 คน
22 ม.ค. 2564

นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (22 ม.ค.64) ระบุพบผู้ป่วยยืนยันติดเชื้อรายใหม่ 309 ราย โดยเป็นผู้ติดเชื้อในประเทศ 297 ราย มาจากระบบเฝ้าระวังและระบบบริการฯ 80 ราย และจากการค้นหาเชิงรุกในชุมชน 217 ราย เป็นผู้ที่เดินทางมาจากต่างประเทศ และเข้าสถานกักกันที่รัฐจัดให้ (State Quiarantine) 12 ราย
ทั้งนี้ ส่งผลให้จำนวนผู้ป่วยยืนยันสะสมในประเทศ ล่าสุดเพิ่มขึ้นเป็น 13,104 ราย แบ่งเป็นการติดเชื้อในประเทศ 10,765 ราย จากการตรวจคัดกรองเชิงรุก 4,384 ราย และเป็นผู้เดินทางมาจากต่างประเทศ 2,339 ราย อยู่ในสถานที่กักกันที่รัฐจัดให้ 1,743 ราย รักษาหายป่วยเพิ่ม 382 ราย รักษาหายแล้วรวม 10,224 ราย ยังรักษาอยู่ 2}809 ราย ไม่มีผู้เสียชีวิต ทำให้จำนวนผู้เสียชีวิตสะสมคงอยู่ที่ 71 ราย